།རྡོ་རྗེ་ཕྲེང་བར་གསུངས་པའི་ས་ཡོངས་སུ་གཟུང་བའི་ཆོ་ག་བདུད་ལས་རྣམ་པར་རྒྱལ་བ་བཞུགས་སོ།། དཔལ་རྡོ་རྗེ་ཕྲེང་བར་གསུངས་པའི་ས་ཡོངས་སུ་གཟུང་བའི་ཆོ་ག་བདུད་ལས་རྣམ་པར་རྒྱལ་བ་ཞེས་བྱ་བ། དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ། །གང་གི་གཉིས་མེད་ཡེ་ཤེས་རྡོ་རྗེ་ཡིས། །ལྷ་མིན་བདུད་སྡེའི་དཔུང་ལས་རྣམ་རྒྱལ་བ། །སྲིད་ཞིའི་དགྲར་གྱུར་རྡོ་རྗེ་ཧཱུྃ་མཛད་ལ། །གུས་པས་བཏུད་དེ་གར་གྱི་བརྗེད་བྱང་བྲི། །དེ་ལ་འཇམ་པའི་རྡོ་རྗེ་ལ་སོགས་ཇི་སྐད་བཤད་པའི་དཀྱིལ་འཁོར་རྣམས་བྲི་བའི་སླད་དུ་ས་སྦྱོང་བའི་ཆོ་ག་གསུམ་རྫོགས་པའི་མཐར། ས་ཡོངས་སུ་གཟུང་བའི་ཆོ་ག་བྱ་བ་ལ་དོན་ཉི་ཤུས་བསྡུས་ཏེ། བདག་བསྐྱེད་ལྷ་ལ་སྙན་གསན་དབབ། །གསོལ་གདབ་དཀྱིལ་འཁོར་ནམ་མཁར་བཏེག །ཕྱག་འཚལ་སེམས་བསྐྱེད་ཁྲོ་བོ་བསྒོམ། །མིག་གཉིས་བྱིན་བརླབ་ལྟ་བས་བལྟ། །ང་རྒྱལ་བསྐྱེད་ཅིང་འགྲོས་བཞི་བསྐོར། །བགེགས་ལ་བཀའ་བསྒོ་ཁ་སྦྱོར་བཞི། །རྐང་སྟབས་བཅུ་གསུམ་ཀུན་བསྐྱོད་དགུ། །རྡོ་རྗེ་འགྲེང་བ་ལ་སོགས་དྲུག །རལ་གྲི་ལ་སོགས་ཚུལ་བཅུ་གསུམ། །གདན་བཅུ་མཆོད་བཟླས་ཉི་ཤུའོ། །ཞེས་པ་ལྟར། དང་པོ་བདག་བསྐྱེད་བྱ་བ་ནི། འདྲི་བར་གྱུར་པའི་དཀྱིལ་འཁོར་གྱི་སའི་དབུས་སུ། སློབ་དཔོན་ཤར་དུ་ཕྱོགས་པ་དང་། ཕྱོགས་བཞིར་སློབ་མ་རྣམས་སློབ་དཔོན་ལ་ཕྱོགས་པར་འདུག་ནས། དཀྱིལ་འཁོར་གང་ཡིན་པའི་མངོན་པར་རྟོགས་པ་རྫོགས་པར་བསྒོམས་ལ་བཟླས་པ་ཅི་ནུས་བྱའོ། །གཉིས་པ་ནམ་མཁའི་ལྷ་ལ་སྙན་གསན་དབབ་པ་ནི། ཐམས་ཅད་ཀྱིས་དབུས་དང་གཡས་དང་གཡོན་དང་། སྟེང་དང་། འོག་དང་། དབུས་སུ་པད་སྐོར་བྱ་སྟེ། ལག་པ་གཉིས་ཁ་སྦུབས་ནས་མདུན་དུ་བརྐྱངས་པ་རིམ་གྱིས་ནང་དུ་བཀུག་པའི་གཡས་པས་རྡོ་རྗེ་ཐུགས་ཀར་འཛིན་པ་དང་། གཡོན་པས་དྲིལ་བུ་དཀུར་བརྟེན་པ་རྡོར་སེམས་ཀྱི་ཕྱག་རྒྱས་བགྱིང་བ་དང་བཅས་ཏེ་བཛྲ་སཏྭ་«་་་་་རྡོ་རྗེ་སེམས་དཔའ་པའོ། །»ཨ་ཧཾ། ཞེས་པས་ང་རྒྱལ་གཟུང་། དེ་ནས་རྡོ་རྗེ་སློབ་དཔོན་གྱིས་ཕྱག་རྒྱ་བཀྲོལ་ཏེ། ནམ་མཁར་སངས་རྒྱས་དང་བྱང་ཆུབ་སེམས་དཔའ་བསམ་གྱིས་མི་ཁྱབ་པས་གང་བར་བསམས་ལ། མཆོད་ཡོན་ནམ་ཆུ་བཞི་སྔོན་དུ་འགྲོ་བའི་ཉེར་སྤྱོད་རོལ་མོ་དང་བཅས་པས་མཆོད་ལ། གཡས་པས་རྡོ་རྗེ་དང་བཅས་པའི་སྤོས་ཕོར་འཛིན་ཅིང་། གཡོན་པས་དྲིལ་བུ་ཚིག་རྐང་གསུམ་རེའི་མཐར་གསིལ་ཞིང་། མ་ལུས་ཕྱོགས་ན་སོགས་ལན་གསུམ་བརྗོད་ལ། སློབ་དཔོན་སྔར་བཞིན་ཕྱག་རྒྱ་བཅའོ། །གསུམ་པ་སློབ་དཔོན་ལ་གསོལ་བ་གདབ་པ་ནི། སློབ་མ་རྣམས་ཀྱིས་ཕྱག་རྒྱ་བཀྲོལ་ཏེ་མཆོད་ལ། ཤར་ཕྱོགས་པས། དེ་བཞིན་གཤེགས་པ་ཀུན་ཞི་བ། །སོགས་ལན་གསུམ་དང་། དེ་རྫོགས་པ་ན་ཕྱོགས་གཞན་གསུམ་ནས་ཀྱང་རིམ་པ་བཞིན་གསོལ་བ་བཏབ་ལ། གསོལ་གདབ་དང་པོར་ཟིན་ནས་རིམ་གྱིས་སྔར་བཞིན་ཕྱག་རྒྱ་བཅའོ། །བཞི་པ་དཀྱིལ་འཁོར་ནམ་མཁར་འདེགས་པ་ནི། ཐམས་ཅད་ཀྱིས་ཕྱག་རྒྱ་བཀྲོལ་ཏེ། རྡོ་རྗེ་ཁུ་ཚུར་གཉིས་ཀྱི་མཛུབ་མོ་གཉིས་བརྐྱངས་ལ་རྩེ་མོ་སྦྱར་བ་མདུན་གྱི་ས་གཞི་ནས་རིམ་གྱིས་གྱེན་དུ་འདེགས་ལ། སྤྱི་བོར་ཕྱག་རྒྱ་ཁ་ཕུབ་ལ་བཟུང་སྟེ། ཧཱུྃ་«་་་་་རྡོ་རྗེ་བཞེངས་ཤིག»བཛྲ་ཏྟིཥྛ། ཞེས་པས་བསྒོམས་པའི་དཀྱིལ་འཁོར་ནམ་མཁར་བཏེག་ནས་ཕྱག་རྒྱ་བཀྲོལ་ཏེ། པད་སྐོར་དང་པོ་ལ། རྐང་པ་གཡས་པ་དང་། གཉིས་པ་ལ་གཡོན་གྱི་སྐྱིལ་ཀྲུང་བཤིག གསུམ་པ་ལ་དལ་བུས་ལངས་ཏེ་མཉམ་པའི་རྐང་སྟབས་ཀྱིས་ལུས་གཡོ་བཞིན་པས་པད་སྐོར་གཉིས་བྱའོ། །ལྔ་པ་ཕྱག་འཚལ་བ་ནི། གཡོན་སྔོན་འགྲོའི་གཞི་བཅའ་བྱ་སྟེ། དེའི་ཚུལ་ནི་རྐང་པ་གཉིས་མཉམ་པར་གནས་པ་དེ་ཉིད་ལས་རྐང་གཡོན་གཡས་པའི་མདུན་དུ་སོར་མོ་གཡོན་ལོགས་སུ་ཕྱོགས་པས་བཞག་ཅིང་། གཡས་ཅུང་ཟད་རྒྱབ་ཏུ་བཀྱེད་ལ། དེའི་གཡས་སུ་གཡོན་སྔ་མ་ལྟར་བཀྱེད་པའོ། །འོག་ནས་གཡོན་གཞི་ཞེས་པ་རྣམས་ཀྱང་འདི་བཞིན་དུ་ཤེས་པར་བྱའོ། །དངོས་གཞི་རྐང་པ་མཉམ་པར་གནས་ལ་པད་སྐོར་བྱས་ཏེ། རྡོ་རྗེ་ཐལ་མོ་སྤྱི་བོར་བཞག་ལ་ཨོཾ་པྲ་ཎ་མཱ་མི་སརྦ་ཏ་«་་་་་དེ་བཞིན་གཤེགས་པ་ཐམས་ཅད་རབ་ཏུ་ཕྱག་འཚལ་བར་བགྱིའོ། །»ཐཱ་ག་ཏཱ་ན། ཡང་འོག་ནས་འབྱུང་བ་ལྟར་གཡས་བརྐྱང་གཡོན་བརྐྱང་གཉིས་ཀ་བྱ་སྟེ། དབུས་སུ་འོངས་ནས་སྙིང་གར་ཐལ་མོ་སྦྱར་ལ་སརྦ་ཏ་ཐཱ་ག་«་་་་་དེ་བཞིན་གཤེགས་པ་ཐམས་ཅད་ལ་»ཏེ་བྷྱཿ ཞེས་བརྗོད་ནས། བདག་ཉིད་འབུལ་བའི་ཕྱིར་ལག་གཡོན་སྙིང་གར་སྐྱབས་སྦྱིན་ལྟ་བུ་དང་། གཡས་གན་རྐྱལ་གྱིས་མེ་ཏོག་འགྲེམས་པའི་ཚུལ་བྱེད་ཅིང་ཨཱཏྨ་ནཾ་ནིརྻ་ཏ་«་་་་་བདག་ངེས་པར་འབུལ་བར་བགྱིའོ། །»ཡཱ་མི། ཞེས་ཕྱག་བྱས་ལ། གཡས་བསྡུ་བྱ་སྟེ། དེའི་ཚུལ་ནི་གཡོན་གཞི་བྱས་ལ། རྐང་གཡོན་བྲང་བ་ས་ལ་བཙུགས་ནས་གཡས་པའི་མཐེ་བོ་གཡོན་པའི་བྱིན་པ་ལ་བརྟེན་ཅིང་། དཀུ་གཡོན་དུ་ཅུང་ཟད་འབུར་བ་ལ་མིག་བལྟ་བཞིན་པས། གཡས་རྡོ་རྗེ་འཕྱར་ཐབས། གཡོན་དྲིལ་བུ་ཁ་ནང་དུ་བསྟན་ནས་སྙིང་གར་འཛིན་པ་ཧེ་རུ་ཀའི་འདུག་སྟངས་ལྟ་བུའོ། །འོག་ནས་གཡས་བསྡུ་བ་རྣམས་འདི་བཞིན་ནོ། །དེ་བཞིན་དུ་སྔར་གྱི་གཡོན་གཞི་ལས་བཟློག་པ་གཡས་གཞི་དང་། སྔར་གྱི་གཡས་བསྡུ་ལས་བཟློག་པ་གཡོན་བསྡུ་དང་། གཡོན་གཞི་ལས་གཡས་འགྱིང་པ་དང་བཅས་པས་བརྐྱང་བ་ནི་གཡས་བརྐྱངས་དང་། གཡས་གཞི་ལས་གཡོན་དེ་བཞིན་དུ་བརྐྱང་བ་ནི་གཡོན་བརྐྱངས་པ་ཡིན་ལ། ཕྱག་རྒྱ་ཐམས་ཅད་ཀྱི་འཆིང་འགྲོལ་ལ་ཡང་། བཅིངས་པ་ནི་རང་རང་གི་སྐབས་སུ་འཆད་པ་ལྟར་ཡིན་ཞིང་། འགྲོལ་བ་ནི་ལག་པ་སྟེང་ནས་འོག་ཏུ་གནས་པ་ན་སྟེང་མ་སྟེང་ནས་ཟླུམ་པོར་བསྐོར་བ་དང་། འོག་མས་འོག་ནས་ཟླུམ་པོར་བསྐོར་བ་དག་དབུས་སུ་ཕྲད་པ་ན་པད་སྐོར་ལ་གནས་པ་སྟེ། གང་གིས་ཚེ་མཉམ་པར་གནས་པ་དེའི་ཚེ་གཡས་འོག་དང་གཡོན་སྟེང་ནས་བསྐོར་བ་དག་ཕྲད་པ་ན་པད་སྐོར་ལ་གནས་པའོ། །དྲུག་པ་སེམས་བསྐྱེད་པ་ནི་གཡས་བརྐྱང་ལ་འཆིང་འགྲོལ་གྱི་ཚུལ་གྱིས། ལག་པ་གཡས་འོག་ནས་འོངས་ཏེ་གཡོན་པའི་སྟེང་ནས་འདེབས་ཚུལ་བྱ་ཞིང་ཡ་«་་་་་ཇི་སྙེད་པའི་»ཝཱནྟཱ་སརྦ་«་་་་་སེམས་ཅན་རྣམས་»སཏྭཱཿ དབུས་སུ་གཡས་སྐོར་དང་ཕྱག་རྒྱ་བདག་ཉིད་འབུལ་བ་ལྟར་བྱ་ཞིང་། སཏྭ་«་་་་་སེམས་ཅན་ཡང་དག་པར་འཛིན་ཅིང་»སཾ་གྲ་ཧི་ཎཿ«ཡང་དག་པར་བཟུང་བ་རྣམས་ནི་་་་་་»སཾ་གྲ་ཧི་ཏ། གཡོན་བརྐྱང་ལ་ལག་གཉིས་ཁ་ཕུབ་ཏུ་བརྐྱངས་པ་ནང་དུ་བསྡུས་ཏེ། གན་རྐྱལ་ལ་སོར་མོའི་རྩེ་མོ་རྣམས་བསྡུས་པ་སྒོང་སྐྱེས་ཀྱི་ཚུལ་དུ་བྱ་ཞིང་། «སྒོ་ང་ལས་སྐྱེས་པ་དང་་་་་་»ཨཎྜ་ཛ་ཝ། དབུས་སུ་འོངས་ཏེ་མཉམ་པ་ལ་ལག་གཉིས་གན་རྐྱལ་དུ་བརྐྱངས་པ་ནང་དུ་བསྡུས་ཏེ། ཁ་ཕུབ་ལ་གསང་གནས་ཀྱི་ཐད་ནས་སོར་མོ་རྣམས་ཕྱིར་ལ་འགྱེད་པ་མངལ་སྐྱེས་ཀྱི་ཚུལ་དུ་བྱ་ཞིང་། «མངལ་ལས་སྐྱེས་པ་དང་་་་་་»ཛ་རཱ་ཡུ་ཛ་ཝ། གཡས་བརྐྱང་ལ་ལག་གཉིས་གྲུ་མོ་གདེངས་ནས་སོར་མོ་རྣམས་ནང་དུ་བལྟ་བ་བརླའི་ཐད་ཀར་གཤོག་པ་རྡེབ་པ་ལྟ་བུ་དྲོད་གཤེར་ལས་སྐྱེས་པའི་ཚུལ་བྱ་ཞིང་། སྭེ་ད་ཛ་«དྲོད་གཤེར་ལས་སྐྱེས་པ་དང་་་་་་»བ། དབུས་སུ་མཉམ་པ་ལ་གཡོན་པའི་ལག་མཐིལ་དུ་གཡས་པའི་གྲུ་མོ་བཞག་སྟེ། སོར་མོ་རྣམས་གྱེན་དུ་པདྨའི་རྣམ་པར་བྱས་པ་རྫུས་སྐྱེས་ཀྱི་ཚུལ་བྱ་ཞིང་། ཨཽ་པཱ་པཱ་དུ་ཀ་ཝ།«་་་་་བརྫུས་ཏེ་སྐྱེས་པའམ། »གཡོན་བརྐྱང་ལ་གཡོན་པའི་སྡིགས་མཛུབ་སྙིང་གར་བཅས་ཏེ་གཡས་པའི་སྡིགས་མཛུབ་མགོ་བོར་བཙུགས་པ་ལ་གདོང་ཕྱོགས་པ་དང་། དེ་ལས་བཟློག་སྟེ་གཡས་པའི་སྡིགས་མཛུབ་སྙིང་གར་བྱ་ཞིང་། གཡོན་པའི་སྡིགས་མཛུབ་མགོ་བོའི་ཐད་དུ་ཕྱིར་བཀྱེད་དེ་མགོ་བོ་གཡས་སུ་བསྒྱུར་བ་གཟུགས་ཅན་དང་གཟུགས་མེད་ཀྱི་ཚུལ་དུ་བྱ་ཞིང་། རཱུ་པཱ་ན་«གཟུགས་དང་་་་་་»ཝ། ཨ་རཱུ་པཱ་ན་«གཟུགས་མེད་པའམ་་་་་་»ཝ། དབུས་སུ་མཉམ་པ་ལ་གཡོན་སྡིགས་མཛུབ་སྙིང་གར་བཅས་ཏེ། གཡས་མཐེ་བོ་གུང་མོ་སྲིན་མཛུབ་བསྡམས་པ་ཁའི་ཐད་ནས་གྱེན་དུ་ཕྱོགས་པས་ཚིགས་འདྲེན་པའི་ཚུལ་དང་། ལག་གཉིས་རྐེད་པའི་ཐད་ཀར་ཁ་ཕུབ་དུ་བསྣོལ་ནས། གན་རྐྱལ་དུ་སོ་སོར་གྱེས་པ་འདུ་ཤེས་ཡོད་མེད་ཀྱི་ཚུལ་དུ་བྱ་ཞིང་། སཾ་ཛྙ་ནོ་«འདུ་ཤེས་ཅན་དང་་་་་་»ཝ། ཨ་སཾ་ཛྙ་ནོ་ཝ།«་་་་་འདུ་ཤེས་མེད་པའམ། »གཡས་བརྐྱང་གཡོན་སྡིགས་མཛུབ་སྙིང་གར་བཅས་ཏེ་གཡས་སྡིགས་མཛུབ་སྙིང་གར་བཟློག་པ་སྤྱི་བོར་བཙུགས་པ་དང་། སླར་ཡང་དེ་ཉིད་གན་རྐྱལ་དུ་ལྟེ་བའི་ཐད་ཀ་ནས་སོར་མོ་རྣམས་ཕྱིར་ལ་འགྱེད་པའི་རྣམ་པ་འདུ་ཤེས་ཡོད་མིན་མེད་མིན་གྱི་ཚུལ་དུ་བྱ་ཞིང་། ནཻ་བ་སཾ་ཛྙ་ན་«འདུ་ཤེས་ཡོད་མིན་དང་་་་་་»ཝ། ན་སཾ་ཛྙ་ན་«འདུ་ཤེས་མེད་མིན་ནམ་་་་་་»ཝ། དབུས་སུ་གཡོན་པ་སྙིང་གར་སྐྱབས་སྦྱིན་དང་། གཡས་པ་ཁ་ཕུབ་སྟེ་ཅུང་ཟད་བརྐྱངས་ནས་ལུས་གཡས་སུ་བསྐོར་ཏེ་མཐར་གཡོན་པའི་མཐིལ་དུ་གཡས་ཁུ་ཚུར་མཐེ་བོ་གྱེན་དུ་བསླང་བ་དངོས་གྲུབ་ཀྱི་ཕྱག་རྒྱ་བཅའ་ཞིང་། སརྦ་སཏྭ་མ་ཡི།«་་་་་སེམས་ཅན་ཐམས་ཅད་བདག་གིས། »མ་ཧཱ་མུ་དྲ་པ་དཻཿ«་་་་་ཕྱག་རྒྱ་ཆེན་པོའི་གོ་འཕང་ལ་རབ་ཏུ་དགོད་པར་བྱའོ། »པྲ་ཏིཥྛ་པ་ཡི་ཏ་བྱཾ། ཞེས་བརྗོད་དེ་གཡས་སུ་བསྡུའོ། །དེ་ཙམ་མི་སྤྲོ་ན། སེམས་ཅན་བདུད་ཀྱིས་བྱིན་གྱིས་བརླབས་པ་རྣམས་ཀྱི་བདུད་བསལ་བར་བྱའོ་སྙམ་དུ་བསམ་པ་ཙམ་གྱིས་ཀྱང་ཆོག་པར་མངོན་ནོ། །བདུན་པ་ཁྲོ་བོ་བསྒོམ་པ་ནི། གཡས་བརྐྱང་ལ་ལག་གཉིས་ཁུ་ཚུར་དུ་བྱས་ལ། རྒྱབ་སྤྲད་ལ་མཐེའུ་ཆུང་གཉིས་མདུད། མཛུབ་མོ་གཉིས་བསྒྲེང་བ་ཧཱུྃ་མཛད་ཀྱི་ཕྱག་རྒྱ་བཅའ་ཞིང་། ཞེས་པས། རང་སྐད་ཅིག་གིས་ཁྲོ་བོ་འཇིག་རྟེན་གསུམ་ལས་རྣམ་པར་རྒྱལ་བ་ཞབས་གཡས་བརྐྱང་ཞིང་གཡོན་བསྐུམ་པས་འཇིགས་བྱེད་དང་དུས་མཚན་མནན་པ། རྩ་བའི་ཞལ་སྔོན་པོ། གཡས་སེར། གཡོན་ལྗང་བའི་ཞལ་གསུམ་གདངས་པ། མཆེ་བ་གཙིགས་ཤིང་ལྗགས་འདྲིལ་བ། ཞལ་རེ་རེ་ཞིང་སྨིན་མ་འཁྱོག་ཅིང་ཁྲོ་གཉེར་དང་བཅས་པ། སྤྱན་གསུམ་དམར་ལ་ཟླུམ་པ། ཕྱག་དྲུག་གི་དང་པོ་གཉིས་རྡོ་རྗེ་དང་དྲིལ་བུ་འཛིན་པའི་རང་གི་ཕྱག་རྒྱས་རང་འོད་ཀྱི་ཤེས་རབ་མ་ལ་འཁྱུད་པ། གཡས་ལྷག་མ་གཉིས་ཀྱིས་ལྕགས་ཀྱུ་དང་ཞགས་པ། གཡོན་གཉིས་ཀྱིས་ཐོད་པ་དང་ཁ་ཊྭཱཾ་ག་འཛིན་པ། ཕྱག་རྒྱ་དྲུག་དང་ཀླུ་ཆེན་པོ་བརྒྱད་ཀྱིས་སྤྲས་པ། མགོ་བོ་སྐམ་པོ་ལྔའི་དབུ་རྒྱན་དང་། རློན་པ་ཁྲག་འཛག་པ་ལྔ་བཅུའི་དོ་ཤལ་འཕྱང་བ། སྟག་གི་པགས་པའི་ཤམ་ཐབས་ཅན། ཡེ་ཤེས་ཀྱི་མེ་རབ་ཏུ་འབར་བའི་དབུས་ན་འགྲོ་བ་མ་ལུས་པའི་བགེགས་ཀྱི་ཚོགས་ཟ་བ་ལྟ་བུའི་རང་བཞིན་དུ་གྱུར་ཞེས་བསྒོམ་ཞིང་གསལ་གདབ་བོ། །བརྒྱད་པ་མིག་བྱིན་གྱིས་བརླབ་པ་ནི། འཆིང་འགྲོལ་གྱི་ངང་ནས་གཡོན་སྡིགས་མཛུབ་ཐུགས་ཀར་བཞག གཡས་སྡིགས་མཛུབ་ཁ་གྱེན་དུ་བསྟན་པ་མིག་གཡས་ལ་རེག་ཅིང་། ཨོཾ་ཨཿམ་ཀཱ་རེ་ཎ«་་་་་མ་ཡིག་གིས། »སཱུརྻ་ཀྲྀཏ་ས་བྱ་ནི་ཏྲ་ཧཱུྃ།«་་་་་ཉི་མར་བྱས་པའི་མིག་གཡས་པའོ། །»ཞེས་མིག་གཡས་མ་ལས་ཉི་མ། ཕྱག་རྒྱ་དེ་ལས་བཟློག་སྟེ། ཨོཾ་ཨོཾ་ཨཱཿཊ་«་་་་་ཊ་ཡིག་གིས་»ཀཱ་རེ་ཎ། ཙནྡྲ་ཀྲྀཏ་བཱ་མ་«་་་་་ཟླ་བར་བྱས་པའི་མིག་གཡོན་པའོ། །»ནེ་ཏྲེ་ཧཱུྃ། ཞེས་གཡོན་ཊ་ལས་ཟླ་བ་དང་ཧཱུྃ་ཧཱུྃ། ཞེས་ཧཱུྃ་མཛད་ཀྱི་ཕྱག་རྒྱ་མིག་གཉིས་ཀྱི་ཐད་ཀར་བསྟན་ལ་མིག་འབྲས་གཉིས་སུ་ཧཱུྃ་ལས་དུས་མཐའི་མེ་ལྟར་འབར་བའི་རྡོ་རྗེར་བྱིན་གྱིས་བརླབ་བོ། །དགུ་པ་རྡོ་རྗེའི་ལྟ་བས་བལྟ་བ་ནི། འཆིང་འགྲོལ་དང་ཧཱུྃ་མཛད་ཀྱི་ཕྱག་རྒྱ་ལ་གནས་པས། ཧཱུྃ་ཀྲོ་དྷ་དྲྀཥྚི་«་་་་་ཁྲོ་བོའི་ལྟ་སྟངས་ཅན། »ཧྲིཿ ཞེས་བརྗོད་ཅིང་ཕྱོགས་ཐམས་ཅད་དུ་བལྟས་ནས། བགེགས་རྣམས་ཉི་མས་བསྲེག་ཅིང་ཟླ་བས་གསོས་པར་བསམས་ལ། གཡས་བསྡུའོ། །བཅུ་པ་ང་རྒྱལ་བསྐྱེད་པ་ནི། དེ་ནས་དབུས་སུ་མཆོངས་ལ། གཡོན་སྡིགས་མཛུབ་སྙིང་གར་བསྒྲེང་། གཡས་ལག་མཐིལ་ཕྱིར་བསྟན་པའི་སོར་མོ་དཔྲལ་བར་རེག་ཅིང་། ཨ་ཧཾ་མེ་«་་་་་ང་ནི་རང་བཞིན་རྡོ་རྗེ་ཅན་»ཝ་སྭ་ཡཾ་བཛྲཱི། ཞེས་པ་དང་། གཡས་བརྐྱང་ལ་གཡས་རྡོ་རྗེ་ཐུགས་ཀ་དང་། གཡོན་དྲིལ་བུ་དཀུར་བཟུང་ལ། བཛྲ་སཏྭ་མ་ཧཾ་སྭ་«རྡོ་རྗེ་སེམས་དཔའ་ལ་རང་ཉིད་དང་་་་་་»ཡཾ། དབུས་སུ་མཉམ་པ་ལ་ཐལ་མོ་སྙིང་གར་སྦྱར་ནས། ཨ་ཧཾ་བུདྡྷོ་མ་«་་་་་ང་ནི་སངས་རྒྱས་རྒྱལ་པོ་ཆེ་»ཧཱ་རཱ་ཛཱ། གཡོན་བརྐྱང་ལ་ལག་གཉིས་སྟེང་འོག་དུ་བསྣོལ་ནས་གྲུ་མོ་དཔུང་པའི་མཚམས་ནས་བཟུང་སྟེ། གཡོ་བ་དང་བཅས་པས། ཨ་ཧཾ་བཛྲཱི་མ་«་་་་་ང་ནི་སྟོབས་ཆེན་རྡོ་རྗེ་ཅན་»ཧཱ་བ་ལ། དབུས་སུ་གཡས་རོལ་ལ། ལག་གཉིས་སྙིང་གར་གྲི་གུག་ཐོད་པ་འཛིན་པ་ལྟར་སྟེང་འོག་དུ་བྱས་ཏེ། ཨ་ཧཾ་«ང་ནི་རྣལ་འབྱོར་དབང་ཕྱུག་རྒྱལ་་་་་་»ཡོ་གཱི་ཤྭ་ར་རཱ་ཛ། གཡས་བརྐྱང་དང་ལག་གཡས་ཅིག་ཅར་བརྐྱང་ཞིང་། གཡོན་སྙིང་གར་སྡིགས་མཛུབ་བྱས་ལ། བཛྲ་པཱ་ཎི་ར་ཧཾ་དྲྀ་ཌྷཾ།«་་་་་ཕྱག་ན་རྡོ་རྗེ་བརྟན་པ་ང་། »དབུས་སུ་མཉམ་པ་ལ་གཡས་རྡོ་རྗེ་འཕྱར་ཞིང་གཡོན་སྡིགས་མཛུབ་སྙིང་གར་བཅས་ལ། ཨ་ཧཾ་མེ་«་་་་་ང་ནི་བདག་པོ་རྡོ་རྗེ